**SIA “LDZ apsardze” Transporta līdzekļu**

**IZSOLES NOTEIKUMI**

**1. Izsolāmais objekts**

1.1.SIA “LDZ apsardze”, reģistrācijas Nr. 40003620112 piederošais un Izsolē pārdodamais Transportlīdzeklis, kas netiek ekspluatēts (ir pieņemts lēmums, ka nav nepieciešams turpmākās saimnieciskās darbības nodrošināšanai), un kuram noteikta Sākuma cena. Transportlīdzeklis – ietver Vieglo transportu.

1.2.Vieglais transports – vieglais pasažieru

**2. Vispārīgie noteikumi**

2.1.Izsoles (turpmāk – Izsole) tiesisko pamatu nosaka Latvijas Republikas Civillikums (2073. – 2090.p).

2.2.Izsoles ietvaros SIA “LDZ apsardze” veic fizisko personu datu apstrādi atbilstoši Izsoles noteikumos noteiktajam, SIA “LDZ apsardze” Klientu personas datu apstrādes principiemhttps://apsardze.ldz.lv/sites/apsardze.ldz.lv/files/DZAP\_privatuma\_politika.pdf un spēkā esošajiem normatīvajiem aktiem.

2.3.Lai izpildītu Starptautisko un Latvijas Republikas nacionālo sankciju likuma 5.panta otrās daļas prasības, SIA “LDZ apsardze” ir tiesīga veikt pārbaudi, lai noskaidrotu vai attiecībā uz Izsoles uzvarētāju – fizisko personu, juridisko personu, tās valdes vai padomes locekli, patieso labumu guvēju, pārstāvēt tiesīgo personu vai prokūristu vai personu, kura ir pilnvarota pārstāvēt Izsoles uzvarētāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Ja attiecībā uz Izsoles uzvarētāju ir noteiktas iepriekš minētās sankcijas, kas paredz civiltiesiskus ierobežojumus attiecībā uz ķermenisku un bezķermenisku lietu (tajā skaitā kustamā un nekustamā īpašuma) iegūšanu vai atsavināšanu, Izsoles uzvarētājs zaudē Izsoles rezultātā iegūtās tiesības iegādāties Izsoles objektu. Šādā gadījumā Izsoles komisija ir tiesīga piedāvāt iegūt īpašumā Izsoles objektu tam Izsoles dalībniekam, kurš solījis iepriekšējo augstāko cenu par Izsoles objektu un viņa solītā cena uzskatāma par Nosolīto cenu.

2.4.Sūdzības ar Izsoli saistītajos jautājumos iesniedzamas nosūtot uz e-pastu: birojs.apsardze@ldz.lv

**3. Izsoles sākumcena un solīšanas solis**

3.1.Sākuma cena – ar SIA “LDZ apsardze” lēmuma pieņēmēja noteiktā cena, ar kuru sākas solīšana par Izsoles objektu, kas sastāv no Izsoles objekta cenas (kura, savukārt, nav zemāka par neatkarīga sauszemes transportlīdzekļu eksperta noteikto ātro realizācijas cenu vai tirgus cenu) un pievienotās vērtības nodokļa.

3.2.Izsolāmā objekta Soļa apmērs atkarīgs no Izsoles objekta Sākuma cenas.

|  |  |
| --- | --- |
| Izsoles objekta Sākuma cena, EUR ar PVN | Izsoles solis, EUR ar PVN |
| 0 - 999 | 20 |
| 1000 -9999 | 100 |
| 10 000 - un lielāka | 200 |

**4. Reģistrācija izsolei un nodrošinājuma maksas, dalības maksas samaksas kārtība**

4.1.Par izsoles dalībnieku var kļūt jebkura persona, kurai ir tiesības iegūt kustamo īpašumu Latvijas Republikā un kura reģistrējusies un izpildījusi citas saistības saskaņā ar šo noteikumu prasībām, un kurai nav un nevar rasties interešu konflikts saskaņā ar koncerna “Latvijas dzelzceļš” Ētikas kodeksu un Latvijas Republikas Civillikuma 2077. pantu.

4.2. Pieteikšanās dalībai izsolē notiek izmantojot Tiesu administrācijas elektronisko izsoļu vietnē (<https://izsoles>.ta.gov.lv) pieejamo elektronisko pakalpojumu “Par e-izsoļu vietnes dalībnieka dalību konkrētā izsolē”, identificējoties ar vienu no vienotajā valsts un pašvaldību portālā [www.latvija](http://www.latvija).lv piedāvātajiem identifikācijas līdzekļiem vai klātienē pie zvērināta tiesu izpildītāja vai maksātnespējas procesa administratora.

4.3.Persona, kura vēlas piedalīties izsolē, reģistrējas dalībai izsolē šo noteikumu 4.2.punktā noteiktajā kārtībā un veic nodrošinājuma maksu. Nodrošinājuma maksas apmērs ir 10 % no izsoles objekta sākumcenas ar PVN, (saņēmējs SIA “LDZ apsardze” (Konta Nr. LV59RIKO0000082990303, AS „Luminor Bank Latvijas filiāle” SWIFT kods:RIKOLV2X) un dalības maksas (saņēmēja Tiesu administrācija) samaksu saskaņā ar portāla (<https://izsoles>.ta.gov.lv) ģenerētajiem un uz izsoles dalībnieka norādīto e-pastu nosūtītajiem rēķiniem.

4.4.Iemaksātā nodrošinājuma maksa tiek atmaksāta 10 (desmit) darba dienu laikā pēc izsoles noslēgšanās, ja izsoles dalībnieks izsoles rezultātā nenosola Izsoles objektu.

4.5.Nosolītājam, tā iemaksātā izsoles nodrošinājuma maksa tiek ieskaitīta Izsoles objekta pirkuma maksā (turpmāk– nosolītā summa).

**5. Izsoles norise**

Izsoles procesa norisi reglamentē Tiesu administrācijas elektroniskās izsoļu vietnes (<https://izsoles>.ta.gov.lv) noteikumi.

**6. Izsoles dalībnieku atbildība**

 6.1.Izsoles dalībnieki ir atbildīgi par Izsoles noteikumos noteikto saistību izpildi norādītajos termiņos un apjomā.

 6.2.Gadījumā, ja Izsoles uzvarētājs 14 (četrpadsmit) kalendāro dienu laikā no avansa rēķina saņemšanas nav veicis Nosolītās cenas samaksu pilnā apmērā, tiesības iegūt Izsoles objektu īpašumā iegūst tas Izsoles dalībnieks, kurš piedāvājis iepriekšējo augstāko pirkuma maksu par Izsoles objektu un viņa piedāvātā pirkuma maksa uzskatāma par Nosolīto cenu.

6.3.Gadījumā, ja Izsoles uzvarētājs atsakās no nosolītā Izsoles objekta vai neapmaksā pilnā apmērā noteiktajā termiņā Nosolīto cenu, viņam jāsamaksā SIA “LDZ apsardze” soda nauda 10% apmērā no Nosolītās cenas ne vēlāk kā 5 (piecu) kalendāro dienu laikā no rēķina par soda naudu izsūtīšanas dienas. Tā samaksātā izsoles nodrošinājuma maksa tiek ieskaitīta soda naudas apmaksā. Ja soda nauda netiek samaksāta noteiktajā termiņā, Izsoles uzvarētājam tiek liegta piedalīšanās turpmākajās SIA “LDZ apsardze” organizētajās Transportlīdzekļu izsolēs, kamēr nav apmaksāti soda naudas rēķini par iepriekšējām Transportlīdzekļu izsolēm.

6.4.Izsoles dalībnieks var atteikties no nosolītā Transportlīdzekļa, nosūtot iesniegumu uz e-pasta adresi: birojs.apsardze@ldz.lv

**7. Maksājumi un nosolīto Transportlīdzekļu saņemšana**

7.1.Pircējs sedz visas izmaksas, kas saistītas ar iegādāta Izsoles objekta pārvietošanu, reģistrāciju VAS “Ceļu satiksmes drošības direkcija” (turpmāk – CSDD).

7.2.Gadījumā, ja Izsoles objektu iegādājas juridiska persona, kas ir citas Eiropas Savienības dalībvalsts PVN maksātājs, SIA “LDZ apsardze”, pirms rēķina izrakstīšanas, veic juridiskās personas PVN statusa pārbaudi PVN maksātāju reģistrā.

7.3. SIA “LDZ apsardze” nosūta 10 (desmit) darba dienu laikā no Izsoles protokola saņemšanas Izsoles uzvarētājam elektroniski sagatavoto avansa rēķinu Nosolītās cenas samaksai uz tā Pieteikumā norādīto e-pasta adresi. Rēķins, kas sagatavots elektroniski un ir autorizēts, ir derīgs bez paraksta. Rēķins tiks uzskatīts par saņemtu nākamajā darba dienā pēc tā nosūtīšanas.

7.4.Ja rēķins tiek izrakstīts citas Eiropas Savienības dalībvalsts PVN nodokļa maksātājam un Transportlīdzeklis paredzēts izvešanai no Latvijas Republikas, tad darījumam tiek piemērota 0% PVN likme, pieņemot, ka Nosolītajā cenā ir iekļauts PVN, saskaņā ar darījuma brīdī spēkā esošo PVN nodokļa likmi.

7.5.Izsoles dalībnieks, kurš piedāvājis Nosolīto cenu, 10 (desmit) kalendāro dienu laikā no avansa rēķina saņemšanas dienas veic Nosolītās cenas samaksu. Nosolītā cena tiks uzskatīta par saņemtu ar brīdi, kad tā ir pilnā apmērā ieskaitīta SIA “LDZ apsardze” norēķinu kontā, kas norādīts SIA “LDZ apsardze” izrakstītajā rēķinā.

7.6. SIA “LDZ apsardze” 10 (desmit) darba dienu laikā no Nosolītās cenas saņemšanas veic šādas darbības:

7.6.1. sagatavo SIA “LDZ apsardze” Aktu par Transportlīdzekļa nodošanu īpašumā īpašumtiesību pārreģistrācijas veikšanai CSDD;

7.6.2. veic elektronisku atsavināšanas atzīmi CSDD datu bāzē, īpašumtiesību pārreģistrācijas veikšanai CSDD;

7.6.3. Nosūta e-pastu Izsoles uzvarētājam par sagatavoto dokumentu saņemšanu SIA “LDZ apsardze” sekretariātā.

7.7.Izsoles uzvarētājam 20 (divdesmit) darba dienu laikā jāveic Transportlīdzekļa pārreģistrācija. Ja pārreģistrācija 20 (divdesmit) darba dienu laikā netiek veikta, tad SIA “LDZ apsardze” anulē darījumu un atmaksā Nosolīto cenu, ieturot soda naudu 10% apmērā no Nosolītās cenas. Tiesības iegūt Izsoles objektu īpašumā iegūst tas Izsoles dalībnieks, kurš piedāvājis iepriekšējo augstāko pirkuma maksu par Izsoles objektu un viņa piedāvātā pirkuma maksa uzskatāma par Nosolīto cenu. Pēc Izsoles uzvarētāja ierosinājuma, Izsoles objekta pārreģistrācijas termiņš var tik pagarināts, savstarpēji vienojoties.

7.8.Pēc 7.10. punktā minētā Transportlīdzekļa pieņemšanas – nodošanas akta parakstīšanas un saskaņā ar 7.11.punktā noteikto pieņemšanas – nodošanas akta nodošanu Izsoles uzvarētājam, SIA “LDZ apsardze” normatīvajos aktos noteiktajā kārtībā sagatavo rēķinu par Transportlīdzekļa pārdošanu. Ja darījumam tiek piemērota 0% PVN likme, tad rēķinā tiek norādīts, ka Transportlīdzeklis paredzēts izvešanai no Latvijas Republikas.

7.9.Izsoles uzvarētājs iegādāto Izsoles objektu var saņemt tikai pēc tā īpašumtiesību pārreģistrēšanas CSDD.

7.10.Iegādātā Izsoles objekta saņemšanas brīdī Izsoles uzvarētājs un SIA “LDZ apsardze” atbildīgais darbinieks paraksta SIA “LDZ apsardze” sagatavotu Transportlīdzekļa pieņemšanas – nodošanas aktu divos eksemplāros.

7.11.Viens SIA “LDZ apsardze” Transportlīdzekļa pieņemšanas – nodošanas akta eksemplārs kopā ar Izsoles objektu tiek atdots Izsoles uzvarētājam, bet otrs eksemplārs SIA “LDZ apsardze”.

7.12.Izsoles uzvarētājam nopirktais Izsoles objekts pēc īpašumtiesību piereģistrēšanas CSDD ir jāizņem no SIA “LDZ apsardze”, Zasas iela 5-3, Rīga automašīnu stāvlaukuma20 (divdesmit) darba dienu laikā. Pēc noteiktā termiņa SIA “LDZ apsardze” ir tiesības sagatavot un iesniegt rēķinu ar maksu Izsoles uzvarētājam par nopirktā Izsoles objekta uzglabāšanu SIA “LDZ apsardze” Zasas iela 5-3, Rīga automašīna stāvlaukuma 5,00 EUR (pieci *euro*, 00 centi) ar PVN diennaktī. Gadījumā, ja Izsoles uzvarētājs neveic Izsoles objekta uzglabāšanas maksas samaksu, SIA “LDZ apsardze” ir tiesības uzsākt ārpus tiesas parāda atgūšanas procesu, ka arī celt tiesā prasību par parāda summas piespiedu piedziņu.

7.13.Ja pēc īpašumtiesību piereģistrēšanas Izsoles uzvarētājs neizņem Izsoles objektu un tā uzglabāšanas laiks SIA “LDZ apsardze” Zasas iela 5-3, Rīga automašīnu stāvlaukumā ir sasniedzis 30 (trīsdesmit) kalendārās dienas, SIA “LDZ apsardze” ir tiesības veikt Izsoles objekta pārvietošanu ārpus SIA “LDZ apsardze” teritorijas, par šo rakstiski informējot Izsoles uzvarētāju. Izsoles objekta pārvietošanas izmaksas sedz Izsoles uzvarētājs.

**8. Fizisko personu datu apstrāde**

8.1.Izsoles ietvaros Izsoles dalībnieka iesniegto fizisko personu datu pārzinis ir

SIA “LDZ apsardze”, reģ.Nr.LV40003620112.

8.2.Fizisko personu datu apstrādes tiesiskais pamats – SIA “LDZ apsardze” leģitīmo (likumīgo) interešu un saistību, kas izriet no Izsoles noteikumiem ievērošana. Fiziskā vai juridiskā persona, kura iesniedz SIA “LDZ apsardze” fiziskās personas datus, ir atbildīga par iesniedzamo datu apstrādes (iesniegšanas) tiesiskā pamata nodrošināšanu kā no savas puses Izsoles procesā un Izsoles rezultātu īstenošanas procesā iesaistīto fizisko personu datu pārzinis.

8.3.Izsoles ietvaros SIA “LDZ apsardze” apstrādā sekojošas Izsoles dalībnieku un to pilnvaroto personu, ka arī SIA “LDZ apsardze” apmeklētāju personas datu kategorijas: identifikācijas informācija, kontaktinformācija, informācija par maksājumiem, videoieraksts.

8.4. SIA “LDZ apsardze” veic Izsoles dalībnieku un interesentu personas datu apstrādi ar mērķi nodrošināt Izsoles veiksmīgu norisi un tās rezultātu īstenošanu, izpildot uz SIA “LDZ apsardze” attiecināmus juridiskos pienākumus, ka arī īstenojot SIA “LDZ apsardze” leģitīmās intereses, tostarp:

8.4.1. lai nodrošinātu interesentiem iespēju iepazīties ar Izsoles objektiem (Transportlīdzekļiem);

8.4.2. lai veiktu Izsoles dalībnieku reģistrāciju un nodrošinātu Izsoles norisi atbilstoši spēkā esošo ārējo un SIA “LDZ apsardze” iekšējo normatīvo aktu prasībām;

8.4.3. lai saņemtu atbilstošo Izsoles noteikumiem SIA “LDZ apsardze” pienākošos maksājumus, veiktu Transportlīdzekļa nodošanu Izsoles uzvarētājam atbilstoši spēkā esošo ārējo un SIA “LDZ apsardze” iekšējo normatīvo aktu prasībām;

8.4.4. lai nodrošinātu personu, mantas un nekustāmā īpašuma drošību, veicot videonovērošanu SIA “LDZ apsardze” objektu teritorijā un tām pieguļošajā teritorijā;

8.4.5. lai ievērotu citas no Izsoles procesa izrietošās SIA “LDZ apsardze” leģitīmās intereses un normatīvajos aktos noteiktās prasības, veicot fizisko personu datu apstrādi.

8.5. SIA “LDZ apsardze” apstrādā un glabā Izsoles procesā iegūtos personas datus atbilstoši šajos Noteikumos noteiktajiem informācijas/dokumentu glabāšanas termiņiem, vai tik ilgi, cik to nosaka vai pieļauj spēkā esošie ārējie normatīvie akti, vai kamēr tas ir nepieciešams šajos Noteikumos noteikto personas datu apstrādes mērķu sasniegšanai.

**9. Citi noteikumi**

Piekrītot šiem noteikumiem, vietnes lietotājs apliecina, ka ir iepazinies un apņemas ievērot Ministru kabineta 2015.gada 16.jūnija noteikumus Nr.318 “Elektronisko izsoļu vietnes noteikumi”, portālā publicētos vispārīgos izsoles norises noteikumus <https://izsoles>.ta.gov.lv/noteikumi/1, šajos noteikumos un citos normatīvajos aktos noteikto kārtību, kas regulē elektronisko izsoļu norisi.

Administratīvā departamenta

administratīvais vadītājs A.Rudzāns